Bengt Hallberg

Bengt Hallberg (født 13. september 1932 i Göteborg, død 2. juli 2013«Bengt Hallberg har avlidit», Hallands Nyheter, 2. juli 2013. i Uppsala) var en svensk musiker (piano og trekkspill) og komponist, kjent for bl.a. filmmusikk og samarbeid med internasjonale storheter innen jazz.

 Liv og virke 
 Bakgrunn 
Bengt Hallberg gikk i lære hos Sixten Eckerberg (1945–46) og tok utdannelse i klassisk musikk ved Musikaliska Akademien i Stockholm, under Lars-Erik Larsson (1954–57).  Sitt første jazzarrangement gjorde han som 13-åring.

 Jazzmusiker 
Hans samtidige jazzkarriere begynte i Thore Jederbys orkester (platedebut 1948), etterfulgt av Bengt Hallberg Trio (plate 1950). Nasjonale samarbeid har vært i Arne Domnérus trio og Trio Con Tromba (med Jan Allan, Bengt Hallberg og Georg Riedel), med Lill-Babs og Hans Backenroth, med koret «Ad Libitum» (1994) samt andre grupper under eget navn.

Hallberg var med i Sveriges Radios Big Band fra 1956 til 1963. Hans filmmusikk innbefatter bl.a. musikk til Swing it, fröken (1956), Madicken-filmene av Astrid Lindgren.

Internasjonalt samarbeidet han med Stan Getz i flere opptak.  Hallberg var også med i settet med Clifford Brown på Metronome i Stockholm (15. september 1953), gjort tilgjengelig på platen Clifford Brown:  Complete Metronome & Vogue Master Takes (2002).  Han har også plateutgivelse med Thad Jones og Mel Lewis, og Gil Evans.

Hallberg gjestet Norge først i 1959, da han underveis til USA på turne var innom Tønsberg Jazz Society og spilte med norske musikere.Svens jazzpianist til Tønsberg i kveld i VG, 7.2.1959 I februar året efter var han med sin kvintett på Metropol Jazz Club og opptrådte sammen med den norske sangersken Nora Brockstedt.  Med den svenske bassisten Lasse Petterson var han atter på Metropol den 7. desember 1964. Han arbeidet også med andre nordmenn, som vokalisten Karin Krog. Med Kjell Bækkelund utviklet han forestillingen «Kontraster», fremført på norsk radio såvel som scener fra  starten i 1964 og så sent som i 1973. Det var Kontraster han viste i Universitetets Aula sent i november 1967, den gang han også var innom Down Town med konsert.Denne Down Town var en fortsettelse av nevnte Metropol Jazz Club som var gått konkurs.

Sammen med den svenske sangeren Alice Babs, den danske fiolinist Svend Asmussen med frue og den norske pianisten Per Asplin med frue, dro Bengt til Zanzibar under turneen, de hadde artistnavnet «Scandinavian Show» og gjestet Oslo blant annet i 1968, det året de også var innslag i Nordvisjonen, dette nordiske samarbeidet siden 1959, som også ble vist på NRK.Scandinavian Show erobrer verden, VG 24.2.1968  Fem dager før sin død i 1976, leste Jens Bjørneboe inn sine dikt på ei Zarepta-plate, til musikk av Hallberg samt de svenske Georg Riedel bass og Arne Domnerus saksofon, og den norske Egil Johansen trommer. Men, så i 1978 ble han gransket av «Det sakkyndige råd for åndssaker», etter å ha utgitt sin tolking av åndsverket Ja, vi elsker på Ole Paus sitt forlag Zarepta.Jazzutgaven av «Ja, vi elsker» granskes av deptet, VG, 28.2.1978

Han var også aktiv i Föreningen Svenska Tonsättare.
 Premier 
 Gyllene Skivan 
 1957 for Dinah 
 1978 med Arne Domnérus for Duets for Duke.
 medaljen Litteris et Artibus 1977, 
 innvalgt i Kungliga Musikaliska akademien 1987

 Utgivelser og medvirkning 
 Stan Getz Quartet, med Gunnar Johnson, Jack Noren og Kenneth Fagerlund, fra Stockholm, 23. mars 1951; Stan Getz Quintet, med Lars Gullin, Tagve Akerberg og  Jack Noren, 24. mars 1951.  Utgitt på Stan Getz, The Sound som The Swedisk All-stars (2002).
 New Sounds from Sweden, vol. 1-6, 1952
 Piano Moderns med Reinhold Svensson, 1953
 Bengt Hallberg Swedish All-Stars, 1953
 Bengt Hallberg, 1957
 Dinah, Phillips, 1957
 Kidding on the keys, 1959
 At Gyllene Cirkeln, 1965
 Bengt Hallberg Piano, 1965
 Bengt Hallberg's A La Carte, 1970
 Jazz i kyrkan, med Arne Domnérus o.a. 1977
 Ja, vi älskar, med Arne Domnérus o.a. 1977, Zarepta, ZA36010
 Duets for Duke med Arne Domnérus, Sonet, 1978
 Touch, 1979
 Two of a Kind, med Karin Krog, Meantime Records, 1982
 Bengt Hallberg in New York, 1979
 Happiness, PHONTCD, 1983
 Trio Con Tromba, 1988
 Hallberg's surprise: Not even the old masters can feel safe, 1987
 Spring on the air, Phono Suecia, 1987
 Hallberg's Yellow Blues', 1987
 The Hallberg treasure chest; a bouquet from '78, 1993
 Downtown meeting:  Two swedes in NY, med Arne Domnérus, Phont, PHONTCD 7518
 Hallberg's Hot Accordion, 1994
 Time on my hands, 1995
 Bengt Hallberg Trio, At Golden Circle, 2002
 Improviserat!'', med Arne Domnérus og Ove Lind, Phonastic, 2004

 Referanser 

 Eksterne lenker 


Kategori:Svenske jazzpianister
Kategori:Svenske trekkspillere
Kategori:Svenske jazzkomponister
Kategori:Mottakere av Litteris et Artibus
Kategori:Personer fra Göteborg